**LISTER BARNEVERN** pr. 29.01.21

Frivillig hjelpetiltak fra barneverntjenesten gis i form av et vedtak og er alltid i samarbeid med familien. Mandatet er å jobbe for at barn og foreldre kan bo sammen. For å få dette til innebærer det ofte et tett samarbeid med andre instanser som barnehage/skole, PPT, ABUP, DPS, helsestasjoner og familiesentre.

|  |  |  |  |
| --- | --- | --- | --- |
| Lister barnevern | Hva – kort om tjenesten | For hvem? | Kontakt |
| Familieråd/ Akutt familieråd | Familieråd er et møte mellom familiens private nettverk og offentlige instanser. Målet med møtet er å komme fram til en plan som skal bedre familiens, og da spesielt barnets, situasjon.  Barnevernet tar stilling til forslagene fra familien.  Familieråd kan komme i gang på veldig kort varsel dersom familien er i akutt behov for hjelp. | De som er i kontakt med barneverntjenesten etter Lov om barneverntjenester kap 4. | Lister barnevern, Postboks 100,  4552 Farsund. Tlf. 38 38 20 00 |
| Besøkshjem | Besøkshjem er et kompenserende hjelpetiltak fra barnevernstjenesten for barn som trenger ekstra tilskudd av voksenmodeller over en kortere eller lengre periode, og som skal delta i relevante aktiviteter som besøksfamilien pleier å gjøre. Tiltaket settes oftest inn som et tiltak sammen med et endringstiltak. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Støttefamilie | En familie som på oppdrag fra barnevernet tar på seg å invitere barnet/familien til aktiviteter o.l. Barn/familie som har behov for litt ekstra støtte i hverdagen for eksempel for å delta i aktiviteter eller familieaktiviteter. Målsetningen med tiltaket varierer fra familie til familie, men handler som oftest om at barnet/familien skal få gode opplevelser og relasjoner i hverdagen, styrke seg som familie og få et større nettverk. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Ansvarsgruppe | Ansvarsgruppe kan være et tiltak i regi av barneverntjenesten som del av en helhetlig oppfølging rundt et barn og dets familie. Dette for å sikre at øvrige tiltak rundt familien følges opp og gir ønsket endring. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Barnehage | Barnehage er et kompenserende tiltak som gis for å sørge for at barnet får en god stimulering og trening i ferdigheter som er viktige for god vekst og utviklingsstøtte.  Tiltaket vurderes utfra familiens økonomiske situasjon. | De som mottar hjelpetiltak fra barneverntjenesten etter Lov om barneverntjenester §4-4  Barn 0-6 år. | Lister barnevern, Postboks 100,  4552 Farsund. Tlf. 38 38 20 00 |
| Marte-Meo | Marte – Meo er en filmbasert veiledningsmetodikk for å gi hjelp til familier i deres hjem. Metodikken går ut på å filme samspill mellom foreldre og barn i hverdagslige situasjoner som lek, stell og mat. I etterkant blir filmen brukt til å gi veiledning til foreldrene. Gjennom filmen får man mulighet til å se hva som fungerer bra i samspillet med barnet, og hvor utfordringene ligger. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| COS P. (Circle of security parenting) | Målsetting med tiltaket er å styrke tilknytningen mellom foreldre og barn når barn har, eller er i risiko for å utvikle tilknytningsproblematikk. Tiltaket skal styrke barnets utvikling av selvregulering, sosial kompetanse og forebygge skjevutvikling. | De som mottar hjelpetiltak fra barneverntjenesten etter Lov om barneverntjenester §4-4  Kan gis både individuelt og i gruppe. | Lister barnevern, Postboks 100,  4552 Farsund. Tlf. 38 38 20 00 |
| ICDP (International Child Development Program) | ICDP er et veiledningstiltak som er ment å være enkelt, helsefremmende og forebyggende med mål om å styrke omsorgen og oppveksten for barn og unge. Det retter seg mot omsorgsgivere og skal styrke deres omsorgskompetanse. Tiltaket har vist seg å ha best effekt når det gis overfor grupper og spesielt overfor minoritetsfamilier. | De som mottar hjelpetiltak fra barneverntjenesten etter Lov om barneverntjenester §4-4  Gruppetilbud som gis hvis nok deltagere med samme språk mtp tolk. | Lister barnevern, Postboks 100,  4552 Farsund. Tlf. 38 38 20 00 |
| PCIT (Parent – Child Interaction Therapy) | Ukentlig direkteveiledning med barn og foreldre sammen.  Foreldre gis veiledning hver for seg med øreplugg i øret. Terapeuten sitter i et annet rom med speilvegg, og gir fortløpende veiledning i situasjonen. Terapeuten bistår således foreldre med å være terapeuter for eget barn. | De som mottar hjelpetiltak fra barneverntjenesten etter Lov om barneverntjenester §4-4  Barn 3-6 år med atferdsvansker.  Veiledning foregår kun i Farsund pga tilgang til teknisk utstyr og tilrettelagt observasjonsrom. | Lister barnevern, Postboks 100,  4552 Farsund. Tlf. 38 38 20 00 |
| Individuell plan | Individuell plan tilbys også av barneverntjenesten for barn eller ungdom med langvarig oppfølging og behov for koordinering. | Lov om barneverntjenester § 3 -2 a. Dette gjelder særlig ifht fosterbarn med særskilte behov for koordinert og langvarig oppfølging. | Lister barnevern, Postboks 100,  4552 Farsund. Tlf. 38 38 20 00 |
| PMTO (Parent Management Training) | PMTO er et lavterskeltilbud til foreldre som har barn med atferdsproblemer. Målet med behandlingen er at foreldre og barnet skal gjenopprette en positiv relasjon. Opposisjonell atferd skal reduseres og positiv utvikling skal fremmes.  Lister barnevern er i gang med å utdanne to egne PMTO terapeuter for å kunne gi dette tilbudet i Lister.  Dette er en del av TIBIR satsning i kommunene. | De som mottar hjelpetiltak fra barneverntjenesten etter Lov om barneverntjenester §4-4  Barn i alder 3-12 år | Lister barnevern, Postboks 100,  4552 Farsund. Tlf. 38 38 20 00 |
| SFO | SFO er i barnevernssammenheng ofte et kompenserende tiltak som gis for å sørge for at barnet får tilsyn, stimulering og trening i ferdigheter som er viktige for god oppvekst og utviklingsstøtte.  Tiltaket settes oftest inn som et tiltak sammen med et endringstiltak.  Tiltaket vurderes utfra familiens økonomiske situasjon. | De som mottar hjelpetiltak fra barneverntjenesten etter Lov om barneverntjenester §4-4  Fra 1. -4. klasse. | Lister barnevern, Postboks 100,  4552 Farsund. Tlf. 38 38 20 00 |
| Frivillig flytting | En frivillig flytting skjer i samarbeid med familien. Flyttingen er ment til å være kortvarig og noen ganger i påvente av en omsorgsovertagelse eller som midlertidig løsning på en krise i hjemmet.  Flyttingen skal fortrinnsvis skje i nettverk og det skal i utgangspunktet kreves oppfostringsbidrag. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Tilsyn i hjemmet | Tilsyn har som formål å være risikoreduserende og skal kontrollere foreldre med uønsket atferd i hjemmet blant annet ved mistanke om rusproblematikk og vold i hjemmet.  Tilsynet kan være uanmeldt eller forhåndsavtalt, alt avhengig av grunnlaget for behovet. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Ruskontroll | Ruskontroll kan blant annet skje ved urinprøvetaking hos lege, stikkprøvekontroll i hjemmet eller hårprøve.  Tiltaket har som formål å avdekke, forebygge og redusere rusproblematikk hos ungdom og foreldre. | De som mottar hjelpetiltak fra barneverntjenesten etter Lov om barneverntjenester §4-4.  Aktuelt for ungdom og foresatte. | Lister barnevern, Postboks 100,  4552 Farsund. Tlf. 38 38 20 00 |
| MST  (Multi systemisk terapi) | MST er et familie og nærmiljøbasert behandlingstilbud for familier med ungdom med alvorlig atferdsvansker. Det kan dreie seg om konflikt i hjemmet, utfordringer på skolen, uheldig innflytelse fra venner, rus eller kriminalitet. For mange ungdommer kan MST være et alternativ til plassering utenfor hjemmet (12-18 år). | De som mottar hjelpetiltak fra barneverntjenesten etter Lov om barneverntjenester §4-4  Ungdom alder 12-18 år | Lister barnevern, Postboks 100,  4552 Farsund. Tlf. 38 38 20 00 |
| Hybeloppfølging | Hybeloppfølging er et tilbud for ungdom som av ulike årsaker ikke kan bo hjemme.  Økonomi til ungdommen skal være en deling mellom foreldre, lånekasse, barneverntjenesten og/eller NAV. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Ettervern og miljøarbeidere | Målet med ettervern er å gi ungdommen hjelp på veien til selvstendighet.  Aktuelle tiltak kan for eksempel være psykososial støtte, eller mer praktisk hjelp når det gjelder bolig, utdannelse, jobb, økonomi og sosialt nettverk. Ettervern kan hjelpe den unge til å mestre overgangen fra et liv med oppfølging av barnevernstjenesten eller fosterfamilie til en selvstendig tilværelse. | De som mottar hjelpetiltak fra barneverntjenesten etter Lov om barneverntjenester §1-3  18-23 år dersom tidligere barnevernstiltak før myndighetsalder. | Lister barnevern, Postboks 100,  4552 Farsund. Tlf. 38 38 20 00 |
| Råd og veiledning | Råd og veiledning settes inn der det er behov for støtte og veiledning i foreldrerollen, på foreldrenes relasjonelle omsorgskompetanse, struktur, grenser osv. Det kan også være ifht mer utenforliggende forhold som økonomi, boligforhold, nettverksstøtte osv. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Barn ut av konflikten | Gruppetilbud som retter seg mot familier hvor foreldre og barn lever med store, vedvarende og tilspissede konflikter etter foreldrenes samlivsbrudd.  Tilbudet innebærer 8 samlinger fordelt over 2-3 måneder og er et samarbeid mellom barneverntjenesten, familievernkontoret og Abup | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 00 |
| Miljøterapeut i hjemmet | Miljøterapeut jobber i de mest alvorlige sakene målrettet og systematisk for å bedre barns omsorgsbetingelser. Tiltaket er rettet mot foreldre for å bedre foreldreferdighetene, grensesetting, struktur, samspill mv, eller mot hele familiesystemet for å bedre fungere sammen. Miljøterapeutene bruker et stort spekter av metodikk og arbeidsmåter utfra familiens utfordringer. | De som mottar hjelpetiltak fra barneverntjenesten etter Lov om barneverntjenester §4-4 | Lister barnevern, Postboks 100,  4552 Farsund. Tlf. 38 38 20 |
| Deltagelse i tverrfaglig team | Deltagelse i den enkelte kommunes tverrfaglige team, enten som fast medlem eller ved behov.  Hensikten er å drøfte problemstillinger, og gi råd og veiledning. | Lov om barneverntjenesten §3-2  Det er ikke en betingelse for drøfting at det er en aktiv sak hos Lister barnevern. | Lister barnevern, Postboks 100,  4552 Farsund. Tlf. 38 38 20 00 |
| Skolelos | Målet med tiltaket er å øke skolegjennomføringen, bedre skolesituasjonen og hindre frafall fra videregående opplæring blant ungdom med barnevernstiltak i hjemmet.  Skolelos er et prosjekt i regi av Bufdir som innebærer tett en-til-en oppfølging, og tiltaket skal være brukerstyrt og frivillig. Gjennom skolelos får de unge verktøy til selv å være med å bestemme og utvikle sine egne løsninger. | De som mottar hjelpetiltak fra barneverntjenesten etter Lov om barneverntjenester §4-4  Gjelder for barn i alder 12-18 år | Lister barnevern, Postboks 100,  4552 Farsund. Tlf. 38 38 20 00 |
| Flytting uten samtykke  (omsorgsovertagelse) | Dersom det er alvorlige mangler ved den daglige omsorgen barnet får kan barneverntjenesten flytte barnet ut av hjemmet uten foreldrenes samtykke.   |  |  | | --- | --- | |  |  |   Et vedtak kan bare treffes når det er nødvendig ut fra den situasjon barnet befinner seg i. Et slikt vedtak kan derfor ikke treffes dersom det kan skapes tilfredsstillende forhold for barnet ved hjelpetiltak etter § 4-4 eller ved tiltak etter § 4-10 eller § 4-11. | Lov om barneverntjenester §4-12 | Lister barnevern, Postboks 100,  4552 Farsund. Tlf. 38 38 20 00 |
| Flytting og tilbakehold i institusjon uten samtykke | Et barn som har vist alvorlige atferdsvansker i form av alvorlig eller gjentatt kriminalitet, vedvarende rusmisbruk eller annen måte kan uten eget samtykke eller samtykke fra den som har foreldreansvaret for barnet, plasseres i en institusjon for observasjon, undersøkelse og korttidsbehandling. | Lov om barneverntjenester § 4-24. | Lister barnevern, Postboks 100,  4552 Farsund. Tlf. 38 38 20 00 |
| Hasteflytting | Barnet er i en akutt situasjon som nødvendiggjør flytting. Barnevernet sjekker alltid ut om barnet kan bo i sitt eget nettverk i den akutte situasjonen. Av og til kan det være nødvendig at barnet beskyttes mot eget nettverk. | Lov om barneverntjeneste § 4-6 | Lister barnevern, Postboks 100,  4552 Farsund. Tlf. 38 38 20 00 |
| Pålegg om hjelpetiltak | Dersom barnet/ungdommen har et særlig behov for hjelp og foreldrene/ungdommen ikke samtykker til frivillig hjelpetiltak kan barnevernet fremme sak om pålegg av hjelpetiltak for fylkesnemnda. Pålegget må være nødvendig for å sikre barnet/ungdommen tilfredsstillende omsorg eller er nødvendig av andre grunner. | Lov om barneverntjeneste § 4-4 | Lister barnevern, Postboks 100,  4552 Farsund. Tlf. 38 38 20 00 |